open-index/open-wikipedia-markdown huggingface dataset:
Prestolonasljednik

mini|159x159piksel|Princ od Velsa

**Prestolonasljednik** je osoba prva u nizu za nasljeđivanje prijestolja. To je uglavnom najstariji sin monarha, pogotovo ako je u pitanju primogenitura koja favorizira muške potomke.

Kroz historiju su prestolonasljednici ponekad bivali i okrunjeni za vrijeme života i vladavine svojih prethodnika. To je bio u slučaj u Francuskoj sve do vladavine Filipa II, te u ostalim državama koje su se ugledale na francuski model.

## Prestolonasljedničke titule 
mini|165x165piksel|Al-Muhtadee Billah
Prestolonasljednici obično nose posebne titule koja označavaju njihov status:
*Princ od Velsa je britanski (prethodno engleski) prestolonasljednik
*Princ od Oranje je holandski prestolonasljednik
*Princ od Asturije je španski (prethodno kastiljski) prestolonasljednik
*Cecarević je bio ruski prestolonasljednik
*Dofen je bio francuski prestolonasljednik itd.

Prestolonasljednik može izgubiti svoju poziciju ako prekrši određena ustavna pravila. Npr, britanski prestolonasljednik izgubio bi pravo na tron ukoliko bi postao katolik ili sklopio brak s katolikom, a švedski krunski princ ili krunska princeza izgubili bi svoj status ako bi sklopili brak bez odobrenja monarha ili s osobom koja je u nasljednom nizu za drugi tron.

mini|152x152piksel|Catharina Amalia

## Trenutni prestolonasljednici 
* Šejh Salman bin Hamad bin Isa al-Halifa - prestolonasljednik Bahreina
* Princ Philippe, vojvoda od Brabanta - prestolonasljednik Belgije
* Al-Muhtadi Bilah - prestolonasljednik Bruneja
* Frederik, krunski princ od Danske - prestolonasljednik Danske
* Šejh Hamdan bin Muhamed bin Rašid al-Maktoum - prestolonasljednik Dubaija
* Naruhito, krunski princ od Japana - prestolonasljednik Japana
* Princ Lerotholi Seeiso - prestolonasljednik Lesota
* Alois, nasljedni princ od Lihtenštajna - prestolonasljednik Lihtenštajna
* Guillaume, nasljedni veliki vojvoda od Luksemburga - prestolonasljednik Luksemburga
* Mulaj Hasan, krunski princ od Maroka - prestolonasljednik Maroka
* Catharina-Amalia od Holandije - prestolonasljednica Holandije
* Haakon, krunski princ od Norveške - prestolonasljednik Norveške
* Šejh Tamim bin Hamad al-Tani - prestolonasljednik Katara
* Felipe, princ od Asturije - prestolonasljednik Španije
* Victoria, krunska princeza od Švedske - prestolonasljednica Švedske
* Vajiralongkorn, krunski princ od Tajlanda - prestolonasljednik Tajlanda
* Charles, princ od Velsa - prestolonasljednik Ujedinjenog Kraljevstva i ostalih kraljevstava Commonwealtha
* Karolina, kneginja-nasljednica od Monaka

## Također pogledajte 
* Cezar (naslov)

## Reference 
## Vanjski linkovi 
Kategorija:Monarhija
Bašigovačko jezero

**Bašigovačko jezero** je jezero u Bosni i Hercegovini kod Živinica. Nalazi se u jugoistočnom dijelu općine i udaljeno je 6&nbsp;km od grada. Jezero je kopovskog tipa i nastalo je 1984. kad je obustavljena eksploatacija rude. Dugo je oko 400, a široko oko 350 m s maksimalnom dubinom od oko 40 m na sredini. Dubina jezera u priobalnom pojasu varira tako da se kreće 2,5–5 m u istočnom i sjevernom dijelu, dok južni i zapadni dio imaju obalu sa blagim povećanjem dubine.. 
Plića strana jezera je obrasla trskom i rogozom, a na pojedim mjestim moguće je vidjeti i grmove barske trave u vodi. Jezerska voda nema zagađivača, izuzetno je čista čiju manju količinu čini oborinska voda. Jezero se snabdijeva vodom iz podzemnih izvora, tako da je skoro neprimjetna promjena vodostaja jezera u vrijeme suša. Višak vode iz jezera stvara potočić koji nalazi svoj put do rijeke Spreče. Čistoću vode potvrđuje i prisustvo barskih školjki.

Od samog nastanka jezera pa do danas u jezero su donošene razne riblje vrste tako da u jezeru ima: štuke, soma, deverike, šarana, babuške, linjaka, koštre, crvenperke i druge sitne ribe. Jezero je svakodnevno posjećeno od strane ribolovaca.

## Reference 
## Vanjski linkovi 
* Bašigovačko jezero na visitmycountry.net 

Kategorija:Jezera u Bosni i Hercegovini
Kategorija:Živinice
Lukavica Donja

**Lukavica Donja**, nekad i **Donja Lukavica**, je naseljeno mjesto u gradu Živinicama, Bosna i Hercegovina.

## Geografija 
Lukavica Donja nalazi se 8&nbsp;km istočno od Živinica. Reljef je pretežno brdski, osim na sjeveru gdje je nizinski i gdje se nalazi zaseok Rosulje, koji se proteže do Topličkog i Sprečkog polja. Kroz Lukavicu protječe rijeka koja nosi naziv "Rijeka" i potok Vodice. Također postoje mnogobrojna izvorišta pitke vode, od kojih su najpoznatiji Junac, Korito i Studenčanica. Južnu stranu Lukavice okružuje brdo Berbenjak, koje je ujedno i najveća visinska tačka naselja.

U Lukavici Donjoj se nalaze sljedeći zaseoci: Prisade, Lone, Bukvici, Rosulje i Potočari.

## Stanovništvo 
## Zanimljivosti 
Na području Lukavice Donje nalaze se brojni stećci na raznim lokalitetima, a najpoznatije nalazište je Malo Topličko polje, gdje je ujedno otkrivena jedna od većih grobnica Bogumila.

## Reference 
## Vanjski linkovi 
* Zvanični sajt grada Živinicama
Pirprofen

**Pirprofen** (tokom eksperimentalne upotrebe bio je označen skraćenicom *C 21 524-Su*) jeste lijek iz porodice nesteroidnih antiupalnih lijekova. U hemijskom smislu, on je 2-[3-hloro-4-(2,5-dihidropirol-1-il)fenil] propanska kiselina. Lijek kao derivat fenilpropanske kiseline ima antiupalne, analgetičke, antipiretičke i antitrombocitne osobine. Većina farmakoloških efekata pirprofena može se objasniti inhibiranjem sinteze prostaglandina koju uzrokuje ovaj lijek. Proizvodila ga je i prodavala farmaceutska kompanija Ciba-Geigy, ali je povučen sa tržišta zbog neželjenih nuspojava.

## Reference 
Kategorija:Nesteroidni antiupalni lijekovi
Placebo

**Placebo** je supstanca ili procedura sa potpuno neutralnim dejstvom koja se daje prilikom ispitivanja nekog novog farmakološkog preparata eksperimentalnoj grupi i istovremeno drugoj, kontrolnoj grupi. Efekat poboljšanja zdravstvenog stanja kod kontrolne grupe (placebo efekat), koji je često bolji od efekta primjene pravog lijeka, rezultat je autosugestije i umnogome zavisi od ličnosti učesnika u proceduri.

## Također pogledajte 
* Hipnoza

## Reference 
Kategorija:Farmakologija
Ciklooksigenaza

**Ciklooksigenaza** (engl. *Cyclooxygenase* ili COX) je enzim koji je odgovoran za formiranje važnih bioloških mediatora zvanih prostanoidi, u koje spadaju, između ostalih, prostaglandin, prostaciklin i tromboksan. Farmakološka inhibicija COX može dovesti do olakšanja simptoma upale i bola, te je ovo jedan od osnovnih principa djelovanja grupe lijekova iz grupe nesteroidnih antiupalnih lijekova (ibuprofen, ketoprofen, aspirin i drugi). Ovaj enzim još zovu i *prostaglandin sintetaza* pošto je odgovorna za njegovu sintezu.
390px|centar|Mehanizam djelovanja ciklooksigenaze|ivica

## Reference 
## Vanjski linkovi 
* Ciklooksigenaza 

Kategorija:Geni na hromosomu 9
Kategorija:Geni na hromosomu 1
Kategorija:Prostaglandini
Kategorija:EC 1.14.99
Kategorija:Integralni membranski proteini
Suprofen

**Suprofen** (po IUPACu *2-(4-Tiofen-2-ilkarbonilfenil)propanska kiselina*) je lijek iz porodice nesteroidnih antiupalnih lijekova. Na tržištu je dostupan pod trgovačkim nazivom **Profenal**, kao 1%-tni rastvor.

## Upotreba
Suprofen se prvobitno koristio u obliku tableta ali se prestao proizvoditi u toj formi. Danas se gotovo isključivo koristi kao lokalni oftalmološki rastvor, kao sredstvo za prevenciju mioze prilikom i nakon operacije očiju.

## Reference
Kategorija:Nesteroidni antiupalni lijekovi
Kategorija:Karboksilne kiseline
Kvalifikacije za Svjetsko prvenstvo u nogometu 2010 (UEFA) – grupa 5

Ovaj članak govori o **UEFA grupi 5 Kvalifikacija za Svjetsko prvenstvo 2010. godine**.

### Grupa 5 
20px Direktno kvalifikovana za završni turnir 20px Kvalifikovana za play-off  Zadnji put aktualizirano 10. oktobra 2009 godine 

----

----

----

----

----

----

----

----

----

## Spisak strijelaca 
Od 9. septembara 2009. godine, postignuta su 76 gola u toku 24 utakmice, što je u prosjeku 3,17 golova po utakmici.

;1 gol

; Armenija
* Gevorg Ghazaryan
* Hovhannes Goharyan
* Sargis Hovsepyan
* Vahagn Minasyan
* Henrik Mkhitaryan
; Belgija
* Steven Defour
* Moussa Dembélé
* Marouane Fellaini
* Gill Swerts
* Daniel Van Buyten

; Bosna i Hercegovina
* Zlatan Bajramović
* Sanel Jahić
* Sejad Salihović
* Emir Spahić
; Estonija
* Andres Oper
* Sander Puri
* Vladimir Voskoboinikov

; Španija
* Xabi Alonso
* Joan Capdevila
* Santi Cazorla
* Cesc Fàbregas
* Andrés Iniesta
* Juanito
* Juan Manuel Mata
* Carles Puyol
* Albert Riera
* Marcos Senna
; Turska
* Mevlüt Erdinç
* Sercan Yıldırım
|}

Evropa
Obična lijeska

**Obična lijeska** (*Corylus avellana*) biljka je iz porodice *Betulaceae*, koja uglavnom raste u Evropi i zapadnoj Aziji, od Britanskih ostrva do Pirenejskog poluostrva, te od Grčke, Turske, Kipra do srednje Skandinavije, zatim od centralnog Urala, Kavkaza do sjeverozapadnog Irana.

## Karakteristike 
lijevo|mini|100px|Muški cvjetovi
Obična lijeska najčešće je grm visine od 3 do 8 m, a može narasti i do 15 m. Listovi su zaobljeni, dugi 6–12&nbsp;cm i široki, s mehkanim dlačicama s obje strane. Cvjeta veoma rano u proljeće, prije listanja. Cvjetovi su jednodomni, grupisani u karakterističnu resu, a oplođavaju se putem vjetra. Muški cvjetovi su tamnožuti, dugi 5–12&nbsp;cm, dok su ženski veoma mali. Plod lijeske je lješnjak. Plodovi se formiraju u grupama od 1–5, a svaki plod ima male listove, u koje je obavijeno 3/4 ploda. Lješnjak je sferičnog do ovalnog oblika, dug 15–20&nbsp;mm i širok 12–20&nbsp;mm. Neke kultivirane sorte mogu dati i veće plodove. Smeđe su boje s tamnijom bazom. Kad sazriju, ispadaju iz ovoja, oko 7–8 mjeseci nakon oprašivanja.

## Rasprostranjenost 
Pretežno raste u oblastima s okeanskom i subokeanskom klimom, u toplijim predjelima. Raste u svijetlim šumama, na ivicama šuma i u živicama. Spada u biljke koje vole svjetlost, ali podnosi i umjereno zasjenjena mjesta. Relativno je indiferentna na vlagu, hranjivost zemljišta i alkalno-bazični sastav. Optimalni rast dostiže na mokrim, dobro prozračenim i toplim zemljištima, s visokim udjelom humusa, na neutralnim do lahko alkalnim zemljištima. Nije neuobičajeno da raste i na pjeskovitom ni slabo hranjivom zemljištu, kao i kiselim, vlažnim staništima.

## Upotreba i proizvodnja 
Najčešće se koristi u prehrambenoj industriji, za proizvodnju raznih poslastica, čokolada, krema i slično. Za vrijeme Drugog svjetskog rata u Italiji, kada je kakao bio rijetkost, lješnjaci su se upotrebljavali za proizvodnju danas veoma poznate Nutelle ( = lješnjak), koju proizvodi italijanska kompanija Ferrero.

Lješnjaci su veoma bogati bjelančevinama i nezasićenim masnoćama. Također su značajan izvor vitamina B6 i tiamina, kao i manjih količina drugih vitamina B-grupe. Sadrže i oko 17% ugljikohidrata, od čega je najviše celuloze.

## Reference 
## Vanjski linkovi 
* Obična lijeska  na *FloraWeb.de* 

Kategorija:Flora Bosne i Hercegovine
Kategorija:Voće
Kategorija:Betulaceae
Prijevor

**Bosna i Hercegovina**:

* Prijevor (Bileća), naselje u općini Bileća
* Prijevor (Kladanj), naselje u općini Kladanj

**Crna Gora**:

* Prijevor (Budva), bivše naselje u općini Budva
* Prijevor I, naselje u općini Budva
* Prijevor II, naselje u općini Budva
* Prijevor (Herceg Novi), naselje u općini Herceg Novi

**Hrvatska**:

* Prijevor (Dubrovnik), naselje grada Dubrovnika, Dubrovačko-neretvanska županija

**Srbija**:

* Prijevor (Čačak), naselje grada Čačka, Moravički okrug
Enantiomer

mini|Enantiomeri
**Enantiomeri** (grčki: ἐνάντιος - suprotan, i μέρος - dio) su stereoizomeri koji se odnose kao predmet i lik u ogledalu i ujedno se ne mogu međusobno preklopiti. Plastično prikazano, njihov odnos je istovjetan odnosu lijeve i desne šake ljudske ruke. Enantiomeri pokazuju iste fizičke osobine, osim u pogledu rotacije ravni polarizovane svjetlosti, gdje oba enantiomera ravan okreću za isti ugao, ali u suprotnim smjerovima. U prisustvu simetričnih reagenasa, ne postoji razlika u hemijskim osobinama enantiomera, ali je ona uočljiva u reakcijama sa hiralnim reagensima. Smjesa ekvimolarnih količina enantiomera jednog stereoizomera naziva se racemična smjesa ili *racemat* i uslijed međusobno anulirajućeg efekta enantiomera, racemat ne pokazuje optičku aktivnost.Enantiomeri imaju različit raspored grupa oko hiralnog ugljenikovog atoma, odnosno različitu konfiguraciju.

## Također pogledajte
*Hiralnost

Kategorija:Stereohemija
Mars (mitologija)

[mini|250px|[Joachim Wtewael: Mars i Venera otkriveni od bogova]]

**Mars** (latinski *Mars*) je bog iz rimske mitologije, bog rata. Nakon Jupitera je najvažniji bog kod Rimljana. Izvorno je bio povezan sa vegetacijom, kao što piše Caton u svojoj molitvi ratara upućenoj Marsu, a usto je čašćen i kao zaštitnik stoke.

## Opis i mitovi 
Mars je sin Jupitera, vrhovnog boga, i njegove žene - Junone. Prema drugom mitu, sin je Junone i cvijeta kojeg je nosila Flora. Rimljani su kasnije poistovijetili ovoga boga sa grčkim bogom Aresom, te se tako bog ratara, koji su često bili prisiljeni ratovati, pretvorio u boga rata. Na taj su mu način pripale mnogostruke uloge: zaštitnik je radova na polju, daje plodnost, štit borce i daje im ratnički duh. Marsova je ljubavnica Venera, žena Marsovog nakaznog brata Vulkana, a djeca su im Kupid, Timor, Formido i Konkordija. Vulkan je otkrio njihovu prijevaru, te je njihov čin pokazao svim bogovima, koji su mu se samo narugali. Mars je otac Romula i Rema koji su osnovali Rim, te tako praotac Rimljana. Njihova je majka bila svećenica Reja Silvija. Njegov je svećenik u Rimu bio *flamen maior*, a bili su mu posvećeni vuk (Mars je poslao vučicu da hrani njegovu djecu) i zelena žuna. Marsov astrološki znak je danas znak za muški spol.

## Kult 
Mars je u službenoj rimskoj religiji bio i bog proljeća, pa je svečano slavljen u martu (odatle ime tome mjesecu). Ostale važne proslave u njegovu čast odvijale su se u februaru i oktobru. Svakih pet godina na *Campus Martius*, pred njegovim oltarom, popis stanovništva popraćen je obredom čišćenja. U Rimu su se nalazila i druga dva hrama: *ara Martis* na polju (138. pr. n. e.) i onaj izvan vrata *Capena* (388. pr. n. e.). Mars je štovan i u vrijeme Carstva, zahvaljujući Augustu koji je ustanovio kult Marsa *Ultora* ("osvetnika"). Mars je zauzeo mnogo važnije mjesto u rimskoj mitologiji nego što je to slučaj sa Aresom, njegovim grčkim pandanom. Razlog je tomu vjerovatno u tome što ga se držalo ljubavnikom Reje Silvije i ocem Romula i Rema koji su utemeljili Rim. Stoga je čašćen kao otac rimskoga naroda, a Rimljani su se nazivali djecom Marsa. Marsu je bio posvećen i dan u sedmici, (utorak, italijanski: *martedì*) te planeta Sunčevog sistema (Mars).

## Galerija 

Datoteka:Thorvaldsens Museum - Mars and love.JPG|Mars i njegov sin Kupid, Kopenhagen
Datoteka:Berlin - Brandenburger Tor - Mars.jpg|Statua Marsa u Berlinu
Datoteka:Rubens - Mars et Rhea Silvia.jpg|Peter Paul Rubens: Mars i Reja Silvija
Datoteka:Blue male symbol.svg|Marsov simbol

## Također pogledajte 
* Mars

## Vanjski linkovi 
* 

Kategorija:Rimski bogovi
Globus

mini
**Globus** je trodimenzionalni umanjeni model Zemlje i drugih sfernih tijela kao što su planete, zvijezde ili Mjesec. Također može biti i nebeski (zvjezdani) globus, koji prikazuje pozicije zvijezda i sazviježđa na nebu.

Riječ *globus* na latinskom jeziku znači okrugla masa ili sfera.

## Historija 
Najraniji poznati globus je konstruisao Krates iz Malusa, Kilikija (današnja Turska) oko 150. p. n. e. To je bio nebeski, odnosno zvijezdani globus, koji se danas nalazi u muzeju u Napulju. Prvi globus Starog svijeta je napravljen u Islamskom svijetu tokom Srednjeg vijeka. Najstariji postojeći globus Zemlje je nepravio Martin Behaim u Nürnbergu, Njemačka, 1474.

## Reference 
Kategorija:Kartografija
Ne daj se, Nina

***Ne daj se, Nina*** bila je hrvatska televizijska serija, snimljena prema kolumbijskoj telenoveli *Yo soy Betty, la fea*. Prikazivanje je počelo 2007. a premijerno je prikazana 29. oktobra 2007. na srbijanskoj televiziji Fox. Hrvatska RTL televizija uvrstila je seriju u svoj zimski program počev od januara 2008. Prikazivana je i u Bosni i Hercegovini i Makedoniji.

## Sinopsis 
Serija "Ne daj se, Nina" snimljena je po jednoj od najuspješnijih kolumbijskih telenovela "Ružna Betty" (Yo soy Betty, la Fea), autora Fernanda Gaitana. Uz ovu, najpoznatije ekranizacije "Ružne Betty" bile su i meksička "Ružna ljepotica" (*La Fea mas Bella*), njemačka "Zaljubljena u Berlinu" (*Verliebt in Berlin*) i američka "Ružna Betty" (*Ugly Betty*).

U svijetu visoke mode, izgled, ljepota i novac su odrednice uspjeha. U taj svijet lažnog sjaja ulazi mlada Nina Brlek, čista suprotnost svemu što on predstavlja. Nina je djevojka neugledne vanjštine, ali marljiva, inteligentna i obrazovana. Nedostaje joj ponešto manira, društvene snalažljivosti, samopouzdanja i estetske uglađenosti.

Iako zavidne biografije, Nina ne uspijeva dobiti posao u prestižnoj hrvatskoj modnoj kući "H-Moda", koja pod svojom upravom izdaje i časopis "Helena". Vlasnik H-Mode je Viktor Glowatzky, koji je spreman porodični posao prepustiti svom sinu Davidu. Za poziciju predsjednika H-Mode, bori se i Petar Vidić, brat Davidove zaručnice Barbare. Mjesto Davidove sekretarice, za koje se prijavila Nina, je dobila Patricija Vučković, Barbarina prijateljica. Međutim, odlukom Davidovog oca, upravo Nina dobija mjesto sekretarice.

## Zanimljivosti 
* Serija je u Hrvatskoj počela s emitiranjem početkom 2008, a u Srbiji i BiH, počela je s emitiranjem već u novembru 2007.
* Serija je popularna u Srbiji, gdje se emitira tri puta sedmično na srbijanskom FOX-u.
* Glumci iz serije, Edvin Liverić i Linda Begonja, ušli su u kuću Big Brothera krajem sezone kako bi stanari lakše prošli sedmični zadatak, koji je bio "snimanje sapunice".
* Početkom 2008, u novinama je objavljena vijest kako srbijanski FOX prekida saradnju s RTL-om, uprkos visokoj gledanosti serije. Nije poznato hoće li se snimati druga sezona serije.
* Počevši od 7. aprila 2008. RTL je prebacio seriju u novi termin 19:35h, te se serija prikazuje u polusatnom formatu.

## Likovi
### Glavni glumci 
### Sporedne uloge 
## Vanjski linkovi 
*RTL-ova službena stranica serije
*Vijest o prekidu snimanja serije
*Vijest o prekidu saradnje FOX-a i RTL-a 

Kategorija:Telenovele
Kategorija:Hrvatske TV-serije
Kategorija:Hrvatske TV-sapunice
Kategorija:Srbijanske TV-sapunice
Kategorija:Srbijanske TV-serije
Kategorija:Srbijanske TV-serije sa početkom prikazivanja 2007.
Kategorija:Hrvatske TV-serije sa početkom prikazivanja 2007.
Kategorija:Hrvatske TV-serije iz 2000-tih
Kategorija:Srbijanske TV-serije iz 2000-tih
Kategorija:TV-emisije na srpskom jeziku
Kategorija:TV-emisije na hrvatskom jeziku
Zastava Bjeloruske SSR

mini|desno|300px|Zastava Bjeloruske SSR
**Zastava Bjeloruske SSR** bio je zvanični simbol koji je usvojila socijalistička vlada te zemlje 25. decembra 1951. Prije toga, između 1919 - 1937 zastava je bila potpuna crvena za vrijeme postojanja Litvansko-Bjeloruske SSR). Kasnije joj je dodata ćirilična skraćenica *ССРБ* sa zlatnim slovima u lijevom uglu okruženim zlatnim obrubom (1919-1937), a poslije i srp i čekić i petokraka (1937-1951). 

Zastava je bila u upotrebi do 1991. kada je zamijenjena današnjom zastavom Bjelorusije koja nije puno promijenila izgled. 

## Historijske zastave 

Datoteka:Flag of the Lithuanian-Byelorussian SSR.svg|1919
Datoteka:Flag of the Byelorussian SSR (1919).svg|1919-1937
Datoteka:Flag of the Byelorussian SSR (1937).svg|1937-1940
Datoteka:Flag of the Byelorussian SSR (1940).svg|1940-1951

## Također pogledajte 
* Zastava Bjelorusije
* Grb Bjeloruske SSR

## Reference 
## Vanjski linkovi 
* http://flagspot.net

Kategorija:Historija Bjelorusije
B
Trešanica

**Trešanica** je desna pritoka Neretve. Izvire pod Bitovnjom i skreće prema zapadu, u selo Bradina, gdje prima Duboki potok, a zatim teče prema jugu kroz naselja Lukiće, Šunje, Podorašac, Kanjinu, Zukiće, gdje prima pritoku Bubanje, zatim ulazi u Ovčare, pa u Konjic, gdje se ulijeva u Neretvu.

Kategorija:Rijeke u Bosni i Hercegovini
Tarenflurbil

**Tarenflurbil** ili '''*R*-flurbiprofen'* je jedan enantiomer flurbiprofena, lijeka iz porodice nesteroidnih antiupalnih lijekova. Ova supstanca se trenutno klinički testira u svrhu ispitivanja mogućeg liječenja Alzheimerove bolesti te mu je dodijeljeno generičko ime tarenflurbil. U terapeutskim koncentracijama, ova molekula nema antiupalna svojstva, te ne inhibira enzim ciklooksigenazu. Kod ove grupe lijekova, specifično je to da samo *S*-enantiomeri nesteroidnih antiupalnih lijekova imaju sposobnost inhibicije COX enzima te na taj način ublažavaju simptome upale i bola. *R*-flurbiprofen se veoma neefektivno trasformiše u organizmu u *S*-flurbiprofen, tako da se konvertuje samo 1,5% enantiomera u aktivnu formu. Iako ova supstanca nema aktivnosti na ciklooksigenazu, studije su pokazale da ona ima potencijalno djelovanje na smanjivanje nivoa beta amiloida.

Beta amiloid je glavni sastojak amiloidnog plaka kod Alzheimerove bolesti, te je zbog toga ovaj lijek od velikog interesa kao terapeutsko sredstvo.

## Kliničko ispitivanje
Kliničko ispitivanje djelovanja tarenflurbila u liječenju Alzheimerove bolesti provodi farmaceutska kompanija Myriad Genetics. Trenutno se provodi treća faza ispitivanja, u svrhu testiranja da li ovaj lijek može usporiti progres ove bolesti. Radno ime lijeka je *Flurizan* ili *MPC-7869''. Prve dvije faze su završile 2006 godine kada je lijek testiran na 207 pacijenata kod kojih je dijagnosticirana Alzheimerova bolest u ranim stadijima. Rezultati su pokazali da su pacijenti pozitivno reagovali na lijek, te da je progres bolesti značajno usporio.

## Reference
Kategorija:Nesteroidni antiupalni lijekovi
Željeznica (čvor)

ijekavski: *željeznica*, ekavski: *železnica*

* Željeznica, prometno sredstvo koje se kreće po čeličnim šinama

**Bosna i Hercegovina**:

* Željeznica (pritoka Bosne), desna pritoka Bosne
* Željeznica (pritoka Fojničke rijeke), desna pritoka Fojničke rijeke

**Crna Gora**:

* Željeznica (Crna Gora), rijeka u Crnoj Gori, nadomak Bara

**Hrvatska**:

* Željeznica (Ivanec), naselje grada Ivanca, Varaždinska županija
* Ivanečka Željeznica, naselje grada Ivanca, Varaždinska županija

**Slovenija**:

* Železnica, naselje u općini Grosuplje, regija Srednja Slovenija
Elizabeta od Bavarske (carica)

**Elizabeta Amalija Eugenija od Bavarske** (njemački: *Elisabeth Amalie Eugenie*; 24. decembar 1837 - 10. septembar 1898), poznata pod nadimkom **Sisi**, je bila austrijska carica i ugarsko-hrvatska kraljica kao supruga cara Franje Josipa.

## Mladost 
Rođena je u Minhenu i bila kćerka Maksimilijana Josipa, vojvode u Bavarskoj, i princeze Ludovike od Bavarskoj, te je kao takva nosila titulu vojvotkinje u Bavarskoj. S majkom i sestrom Helenom je putovala u Austriju, gdje je Helena trebala biti predstavljena mladom austrijskom caru Franji Josipu. Franjo Josip je, međutim, izabrao Elizabetu i par je vjenčan u Beču 24. aprila 1854. godine, čime je Elizabeta postala carica i kraljica. Nova carica se teško prilagođavala strogom habsburškom dvoru.

## Bračni život 
Carica je ubrzo rodila dvije kćerke i sina, a nešto kasnije još jednu kćerku. Smrt njenog prvorođenčeta teško je pogodila Elizabetu. Godine 1860. razboljela se i napustila Beč, te putovala Madeira ostrvima. Elizabeta nije učestvovala u odgoju i obrazovanu svoje djece, koja su bila prepuštena nani Sofiji, Elizabetinoj svekrvi. Nakon rođenja četvrtog djeteta odnos cara i carice se počeo hladiti, a Elizabeta je nastavila putovati Evropom i vrlo rijetko viđati svoju porodicu. Većinu svoga vremena provodila je u uljepšavanju i čuvanju svoje ljepote po kojoj je ostala poznata. Zbog čestog odsustvovanja iz Beča i rijetkog viđanja supruga koji ju je varao s glumicom Katharinom Schratt, bila je povezivana sa nizom muškaraca koji su bili smatrani njenim ljubavnicima. Elizabeta je uživala u pisanju i čitanju poezije, te učenju grčkog jezika.

Godine 1889. izgubila je još jedno dijete, jedinog sina Rudolfa, koji je život okončao samoubistvom.

## Atentat 
Dana 10. septembra 1898. godine u Ženevi u Švicarskoj, šezdesetogodišnju caricu je u srce turpijom ubo mladi anarhist po imenu Luigi Lucheni. Carica je bila u šetnji sa svojom pratnjom koja nije bila svjesna ozbiljnosti situacije sve dok carici nije bio skinut korzet koji je sprječavao krvarenje, a nakon skidanja korzeta carica je iskrvarila. Sahranjena je u Carskoj kripti u Beču.

## Vanjski linkovi 
* Stranica o carici Elizabeti 

Kategorija:Supružnici austrijskih vladara
Kategorija:Supružnici ugarskih vladara
Kategorija:Supružnici čeških vladara
Kategorija:Supružnici hrvatskih vladara
Kategorija:Vitelsbahovci
Vodopad Skakavac (Perućica)

**Vodopad Skakavac** se nalazi u prašumi Perućica, u sklopu Nacionalnog parka Sutjeska. Administrativno pripada općini Foča. Njegova visina iznosi 76 m.

## Također pogledajte 
* Perućica
* Sutjeska (rijeka)
* Nacionalni park Sutjeska
* Nacionalni parkovi i parkovi prirode u Bosni i Hercegovini
* Drina
* Neretva

## Reference 
## Vanjski linkovi 
* http://www.openstreetmap.org/node/1786228309#map=14/43.3021/18.7089&layers=N

Skakavac
Kavitacija

[mini|266px|Oštećenja uslijed kavitacije na ventilima aksijalne klipne [hidraulična pumpa|hidraulične pumpe.]]
**Kavitacija** (lat.: *cavitas, cavum*; bs.: "pećina, šuplja prostorija") ) je efekat kod cijevi ili lopatica pumpi, turbina, propelera itd. prilikom čega se oslobađaju mjehurići vazduha.

## Proces
[desno|220px|mini|[Propeler proizvodi kavitaciju]]
Tokom strujanja tekućine, pri padu pritiska, u tekućini se oslobađaju mjehurići upijenog zraka. Kad ih struja donese u područje većeg pritiska (više 1000 MPa), dešava se proces kompresije, što je praćeno snažnim porastom temperature (5000-10000 K), zagrijavanja i eksplodiranja mjehurića koji se naziva i *dieselov efekat*. Veličina mjehurića u početku iznosi nekoliko &mu;m, koji se posredstvom vibracija povećaju i na kraju naglo smanje.
*"Pištolj" vrsta rakova (lat. *alpheidae*) koristi kavitaciju, koju proizvode škljocanjem škara, za lov i samooodbranu. Zvuk je toliko glasan pod vodom da ometa sonar na podmornicama.

### Obrada materijala
Razarajuće osobine kavitacije se koriste kod ultrazvučnog čišćenja raznih površina i materijala.

## Reference
## Vanjski linkovi
*Lars Koopmann, Studienarbeit am Fachgebiet Dynamik Maritimer Systeme aus dem Prufungsfach Hydrodynamik maritimer Systeme 

## Također pogledajte 
* Eulerov broj (fizika)
* Prijelazno strujanje

Kategorija:Dinamika fluida
Kategorija:Pumpe
Kategorija:Fizikalni fenomeni
Bitovnja

**Bitovnja** je planina u Bosni i Hercegovini, 10 km sjeverno od Konjica. Prema istoku se nastavlja na Ivan-planinu, a prema sjeverozapadu i zapadu na Pogorelicu i Zec-planinu.

Ona je hidrografsko razvođe između crnomorskog i jadranskog sliva. Na njoj je izvorište rijeke Željeznice i Crne rijeke koje pripadaju slivu Bosne (crnomorski sliv) te Trešanica i Kraljušćice, pritoka Neretva odnosno Jablaničkog jezera (jadranski sliv).

Najviši vrh je Čadori (1700 m). Planina je bogata vodom i mnogobrojnim izvorima. Do visine od 1500 m ima mješovite i crnogorične šume, a na najviši dijelovi su pašnjaci.

## Također pogledajte 
* Spisak planina u Bosni i Hercegovini

## Vanjski linkovi 
* http://dubravko.kakarigi.net/maps/075.htm
Pliva (čvor)

* Pliva, rijeka u Bosni i Hercegovini
* Pliva (vodopad), vodopad na istoimenoj rijeci
* PLIVA (kompanija), hrvatska farmaceutska kompanija

Kao i:

* Malo Plivsko jezero
* Veliko Plivsko jezero
Vodopad

mini|desno|300px|Šema formiranja vodopada
**Vodopad** je prirodna pojava koja se javlja na rijekama, ili između stepenastih jezera. Označava mjesto slobodnog pada vode u vodotoku na onim mjestima gdje se javlja iznenadna promjena u elevaciji reljefa. Uzroci ovakvih iznenadnih prekida u reljefu mogu biti tektonske prirode, kada je gravitaciono po rasjedu spušten nizvodni blok (ovo je kratkotrajan proces koji se javlja prilikom zemljotresa) ili uzrok može biti različiti litološki sastav dvije stijenske mase, pri čemu je stijenska masa nizvodno manje otporna na riječnu eroziju, odnosno, kada se u njoj dejstvom vode vrši brže iznošenje čestica nego što je to u uzvodnom bloku.

Neki vodopadi mogu nastati i još nekim iznenadnim geološkim procesima kao što su klizanja terena ili vulkanska aktivnost. Također postoje i vještački vodopadi, koje čovjek pravi radi uljepšanja prostora.

Najviši vodopad u Evropi je Vinnufossen.

mini|centar|700px|Vodopad
## Vanjski linkovi 
* https://web.archive.org/web/20111010035205/http://www.ecofutura.ba/galerija.php?album=6
* Beautiful Waterfalls in the World (eng.)
* 

Kategorija:Vodene mase
Očni pritisak

mini|desno|180px|Pacijent ispred tonometra, koji mjeri intraokularni pritisak
**Očni** ili **intraokularni pritisak** je pritisak unutrašnje sadržine oka na njegove ovojnice. Unutrašnjost oka čine staklasto tijelo, kao nepromjenljiva želatinozna masa, te očna vodica, tečnost koja se stalno stvara u oku i ističe iz njega. Zato je uglavnom očna vodica ona koja određuje veličinu očnog pritiska.

U rožnjači nema krvnih sudova

Normalan intraokularni pritisak od 10 do 20 mmHg, a obično je to oko 15,5 mmHg uz fluktuacije od 2,75 mmHg.

## Reference 
## Vanjski linkovi 
* http://www.allaboutvision.com/eye-exam/expect.htm
* http://www.emedicinehealth.com/ocular_hypertension/article_em.htm
* http://www.opt.indiana.edu/riley/HomePage/NonContact/TEXT_Non_Contact.htm

Kategorija:Oftalmologija
Kategorija:Anatomija
Kategorija:Oko
Kategorija:Vid
Breštica

mini|250px|Jezero Breštica
**Breštica** je jezero u Bosni i Hercegovini udaljeno od Banovića oko 3 km. Dugo je oko 150 m i isto toliko široko. Nastalo je prije 60-ak godina. Bogato je šaranom, smuđem, štukom, somom, manjićima, klenom, deverikom i ostalom sitnom ribom .

## Turizam 
Jezero je jedno od turističkih odredišta u okolini Banovića.

## Također pogledajte 
* Spisak jezera u Bosni i Hercegovini

## Reference 
Kategorija:Jezera u Bosni i Hercegovini
Morganatski brak

**Morganatski brak** je brak između osoba nejednakog društvenog ranga. Titule i povlastice koje muž ima ne mogu se prenositi na suprugu i djecu rođenu u ovom braku. Ovaj brak je također poznat i kao **ljevoruki brak** jer na ceremoniji vjenčanja mladoženja simbolično drži svojom lijevom rukom desnu ruku mlade, umjesto desnom rukom lijevu ruku mlade, kako je to običaj.

Ovi brakovi su uglavnom sklapani između muškarca visokog roda i žene nižeg roda ili zanimanja koje se povezivalo sa niskim rodom. Ni žena ni djeca iz tog braka nisu mogli da polažu pravo na titule, prava ili imovinu mladoženje. Djeca iz ovog braka ipak nisu smatrana vanbračnom i zabrana bigamije je bila punosnažna.

Također je bilo moguće da se žena uda za muškarca nižeg društvenog ranga. Ovo je, međutim, bilo veoma rijetko jer su žene visokog roda rijetko nosile nasljedne titule, i obično nisu sebi birale muževe. Međutim, bilo je slučajeva kada su se bogate udovice ili nasljednice udavale po svom izboru, i to često za svoje dvorjanine ili čuvare, odnosno svoje ljubavnike. Na primjer, Marija Luiza, vojvotkinja od Parme (rodom nadvojvotkinja carske kuće Habsburga, po svom prvom braku carica Francuske, te izabrana za vladaricu Parme) sklopila je morganatski drugi brak sa svojim ljubavnikom, njemačkim grofom od Neipperga, brzo nakon smrti svog prvog muža, Napoleona Bonaparte. Drugi primjer je Marija Kristina od Dvije Sicilije, udovica kralja Ferdinanda II Španskog, koja je bila regent Španije u ime svoje maloljetne kćerke, Izabele II. Marija Kristina se tajno udala za jednog od svojih gardista.

## Reference 
## Vanjski linkovi 
Kategorija:Pravo
Kategorija:Monarhija
Irkutsk

**Irkutsk** (; burijatski: Эрхүү *Erkhüü*; mongolski: Эрхүү *Erkhüü*) jedan je od najvećih gradova u Sibiru i administrativno središte Irkutske oblasti. Grad je udaljen približno 5.000 kilometara od glavnog grade Rusije Moskve. Prema zadnjem popisu stanovništva grad broji 593.604 stanovnika.

## Historija 
U 1652. godini Jakov Pohabov na mjestu današnjeg Irkutska je napravio zimski kamp za trgovanje zlatom i sakupljanjem poreza od lokalnog naroda Burijata. Iz ovoga kampa je kasnije nastao grad Irkutsk. Zvanični status grada je dodijeljen Irkutsku u 1686. godini. Prvi put, pod imenom Sibirska cesta (rus. *Сибирский Тракт*), koja je spajala Irkutsk sa Moskvom je izgrađena u 1760. godini. Izgradnjom ove ceste grad je počeo da cvijeta. Nova roba kao zlato, dijamanti, svila i čaj, često porijeklom iz Kine su se pojavili u Irkutsku po prvi put u njegovoj historiji.

Zbog svoje oštre klime, Sibirija je tokom vijekova uvijek bila poznata kao mjesto za protjerane osobe. Već za vrijeme Džingis Kana kazne su kao smrt ili protjerivanje u Sibiriju.

## Reference 
## Vanjski linkovi 
Kategorija:Irkutsk
Kategorija:Sibir
Kategorija:Gradovi u Rusiji
OK Kakanj

**OK Kakanj** je profesionalni odbojkaški klub iz Kaknja. Osnovan je 21. oktobra 1979. godine. Od osamostaljenja Bosne i Hercegovine klub se takmiči u njenom najelitnijem takmičenju, Odbojkaškoj premijer ligi Bosne i Hercegovine.

Najuspješniji je i najtrofejniji odbojkaški klub u muškoj konkurenciji u Bosni i Hercegovini. 

## Uspjesi 
* Prvak Odbojkaške premijer ligi Bosne i Hercegovine (12 puta): 2000, 2001, 2003, 2004, 2005, 2006, 2008, 2009, 2010, 2011, 2012, 2013.
* Pobjednik Kupa Bosne i Hercegovine 14 puta: 1994, 1995, 1996, 1997, 2001, 2002, 2003, 2004, 2006, 2008, 2009, 2010, 2011, 2012,

## Galerija 

Datoteka:CUP_Final_2006-1.jpg|Finale Kupa 2006 - Modrica-Kakanj 1:3
Datoteka:Gradina-Kakanj.jpg|Detalj sa utakmice sa Gradinom iz Srebrenika
Datoteka:Ok kakanj 04-05.jpg|Prvaci Bosne i Hercegovine u sezoni 2004/05
Datoteka:OK Kakanj - KUP '05.jpg|Finale Kupa 04/05

## Vanjski linkovi 
* Službeni sajt

Kakanj
Kategorija:Sport u Kaknju
Kategorija:Odbojkaška premijer liga Bosne i Hercegovine
Nut

mini|160 px|Nut, hram u Denderi u kojem se štovala Hathor
**Nut** ili **Nuit** je egipatska božica neba i zvijezda. Ona je majka zvijezda i bogova.

Nutin je muž stasiti Geb, a djeca su im Oziris, Izida, Set i Neftis. Majka Geba i Nut je Tefnut, a otac im je Šu. Šu pridržava svoju kćer kako bi živa bića mogla postojati na površini. Svake noći, Nut guta Sunce (Ra), pa ga ujutro ponovno rađa.

## Reference 
## Vanjski linkovi 
Kategorija:Egipatske božice
Šu

N37-H6-G43
**Šu** je egipatsko božanstvo iz Eneade, koje se prikazuje sa Amonovom krunom ili Ma'atinim perom. 
## Opis i mitovi 
mini|lijevo|140 px|Šu sa perom
Šu je bog zraka i atmosfere. Njegova je žena Tefnut, božica kiše i vode. Šu i Tefnut su djeca Raa, Sunca, koji ih je ispljunuo (ili im je roditelj Atum, ili Amon). Kad je Šu bio malen, izgubio se sa sestrom Tefnut među vodama Nuna, prvog okeana. Ra je poslao svoje oko po njih te ih tako vratio. Kad su se vratili, Ra je zaplakao, a iz suza su nastali ljudi i božica Hator. Kad su odrasli, Šu i Tefnut su se vjenčali, te su postali novi vladari svemira. Tefnut je rodila Geba i Nut. Geb je silovao svoju majku, a Šua je napao Apop. Geb i Nut su se također vjenčali, a Šu ih je razdvojio zbog incesta. Svake noći Šu odlazi u podzemlje, gdje pomaže svom ocu Rau u borbi protiv Apopa, a Nut silazi k Gebu i nastaje noć. Na kraju Srednjeg kraljevstva Tefnut se posvađala sa Šuom, ali su ju Tot i Šu vratili. Šuu nisu bili posvećeni veći hramovi, ali mu je posvećen dio hrama u Denderi -"Šuovo sjedište", a blizu tog svetišta je "Tefnutina kuća".

## Vanjski linkovi 
Kategorija:Egipatski bogovi
Vilim od Danske

:*Za danskog princa Vilima koji je izabran za grčkog kralja, vidi Georgije I, kralj Grčke.*

**Vilim od Danske** (24. juli 1689 - 29. juli 1700), dansko-norveški princ i vojvoda od Gloucestera u Engleskoj, bio je najdugovječnije dijete princa Đorđa od Danske i Norveške i buduće britanske kraljice Ane.

Budući da je bio jedino preživjelo dijete englesko-irske i škotske prijestolonasljednice, očekivalo se da će jednoga dana naslijediti majku i postati kralj. Rođen je za vrijeme zajedničke vladavine svoje tetke, englesko-irske i škotske kraljice Marije II, i tetka, istovremeno majčinog i tetkinog prvog rođaka, englesko-irskog i škotskog kralja Vilima III i II, te je po njemu dobio ime. Kralj Vilim mu je i dao na korištenje titulu vojvode od Gloucestera, ali nikada nije formalno učinjen vojvodom.

Vilimovo zdravlje je bilo slabo cijelog njegovog kratkog života. Patio je od epilepsije od rođenja i njegovi roditelji su se bojali za njegov život. Vremenom su napadi epilepsije postali rjeđi i njegovi roditelji su se preselili na selo, vjerujući da će mu čist zrak pomoći. Nije mogao ni hodati ni govoriti do treće godine života, a kasnije se nije mogao sam peti stepenicama. Uprkos fizičkoj slabosti, Vilim je bio smatran prilično inteligentnim.

Princ se razbolio nakon jedanestog rođendana. Liječnici su mislili da se radi o boginjama, te su na njemu provodili opasne i uglavnom beskorisne metode koje su se tada smatrale liječnjem. Umro je nekoliko dana kasnije, a autopsijom se došlo do zaključka da je patio od hidrocefalije. Sahranjen je u Vestminsterskoj opatiji.

Po Vilimu je ime dobio grad Williamsburg u Virdžiniji.

Kategorija:Oldenburgovci
Kategorija:Vojvode od Gloucestera
Kategorija:Danski prinčevi
Kategorija:Norveški prinčevi
Geb

mini|200 px|Nut u ljudskom obliku i Geb s glavom zmije
**Geb** (**Keb**, **Seb**) je egipatski mitološki bog Zemlje i vegetacije. On je sin boga zraka Šua i božice vode i kiše Tefnut. Njegova sestra, a i žena, je božica neba, Nut. Nut i Geb imaju četvero djece - Ozirisa, Izidu, Seta i Neftis. Zvali su ga ocem bogova, jer je imao mnogobrojnu djecu. Naime, smatran je ocem Thotha, Mjeseca i Raa, Sunca.

## Geb, kralj svijeta 
Geb je postao kralj bogova nakon što je pobijedio Šua. Gebovo je tijelo Zemlja. On je savio ruke i noge te su tako nastale planine i doline. Kad bi se Geb smijao, nastao bi potres. Geb je silovao svoju majku i postao kralj. Šu je nakon toga stvorio oluje i tamu, ali je Geba priznao za kralja. Geb je žalovao zbog svog čina te je dozvolio ljudima da se nasele na njemu. Poučio ih je gradnji gradova, a na svoju glavu je stavio zmiju kako bi ojačao. Obećao je bogovima i ljudima da će vladati još bolje od svog oca i svog djeda Ra. Geb je još mnogo poživio, pa je vlast dao Setu i Ozirisu. Oziris je dobio plodno tlo uz Nil, a Set pustinje. Kad se trebalo riješiti pitanje ko će naslijediti mrtvog Ozirisa, Geb je priznao svog unuka Horusa. Geb je i član vijeća bogova kojim upravlja Ra. Faraonsko prijestolje se nazivalo "Gebovo" zbog njegovog dugog i uspješnog vladanja.

Kategorija:Egipatski bogovi
Ivana II, kraljica Napulja

**Ivana II** (23. juni 1373 - 2. februar 1435) je bila kraljica Napulja i pretendentica na ugarsko, hrvatsko, sicilijansko i jeruzalemsko prijestolje od smrti svoga brata, 1414. godine do svoje smrti. Ivanina vladavina je bila obilježena rastućim uticajem njenih ljubavnika i prijatelja, među kojima je najznačajniji bio Pandolfello Alopo.

## Porodica 
Rođena je u Zadru u Dalmaciji kao kćerka budućeg napuljskog kralja Karla III i Margarete Dračke. Otac joj je bio patrilinearni praunuk kralja Karla II, a majka kćerka jedine sestre kraljice Ivane I i patrilinearna praunuka kralja Roberta.

 
  
  
  
  
  
  
  
 
  
 
 

## Vladavina 
Godine 1414. naslijedila je bratovu krunu kao 41-godišnja udovica austrijskog vojvode Vilima, koji je prethodno bio zaručen za njenu rodicu, buduću poljsku kraljicu Jadvigu.

### Neuspjeli brak 
Godine 1415. vjenčala se po drugi put, ovaj put za Jakova II, grofa La Marchea. Jakov je iz ljubomore naredio Alopovo ubistvo i prislio Ivanu da mu da titulu kralja, iako je ona ostala solo-monarhinja. Međutim, Jakovljevo ponašanja je ubrzo izazvalo mržnju napuljskog naroda. Godine 1416. izbila je pobuna protiv njega i on je bio prisiljen svoju francusku pratnju poslati nazad u Francusku i odreći se titule. Tada Ivana II počinje aferu sa čovjekom po imenu Giovanni Caracciolo, koji je kao njen ljubavnik imao veliki utjecaj na Ivaninu vladavinu. Godine 1418. Jakov je napustio Napulj.

### Sukob sa papom 
mini|200px|lijevo|Grb Ivane II kao titularne kraljice Ugarske, titularne kraljice Jerusalema, i kraljice Napulja
Nakon što se riješila Jakova, Ivana se okrunila 19. oktobra 1419. godine. Međutim, njen odnos s njenim nadređenim, papom Martinom V, se pogoršao. Ivana II mu je odbila pružiti finansijsku pomoć pri okupljanju papinske vojske. Kao odgovor na to, papa je pozvao vojvodu anžujskog vojvodu Ludovika III, sina rivala Ivaninog brata i pretendenta za napuljski tron. Godine 1420. Ludovik je izvršio invaziju na Campaniu, ali papa je sazvao ambasadore obiju strana u Firencu. Ivana je odbila papin prijedlog i zatražila pomoć od moćnog aragonskog kralja Alfonsa V, kojem je obećala da će ga imenovati svojim nasljednikom ukoliko ona u međuvremenu ne rodi dijete (što je, zbog njene poodmakle dobi i lošeg odnosa s mužem, tada bilo malo vjerovatno). Alfons je ušao u Napulj u julu 1421. godine.

Ludovik je ubrzo izgubio podršku pape, ali se u isto vrijeme pogoršao odnos Ivane i Alfonsa. U maju 1423. Alfons je okupirao Ivanin zamak. Ivana je uspjela pobjeći i sastati se s Ludovikom, te je tada poništila svoj ugovor sa Alfonsom, a Ludovika je proglasila svojim prijestolonasljednikom. Alfons se vratio u Aragoniju, a Ivana u svoje kraljevstvo u aprilu 1424. godine. Posljednje godine života i vladavine provela je u miru. Ludovik je umro prije Ivane, pa je Ivana posvojila njegovog brata Renata i proglasila ga svojim prijestolonasljednikom.

## Smrt 
Ivana II je umrla 1435. godine i naslijedio ju je Renato. S njom je izumrla cijela starija Anžuvinska linija.

Kategorija:Napuljski vladari
Kategorija:Ženski monarsi
Kategorija:Supružnici austrijskih vladara
Kategorija:Anžuvinci
Tefnut

**Tefnut** je egipatska božica vode, vlage i kiše. Njen brat je Šu (bog zraka) koji joj je istovremeno i muž. Roditelj im je bog Sunca. Njeno ime prevodi se kao "ona od vlage".

## Opis i mitovi 
Na početnom ostrvu, tokom stvaranja svemira, nastao je bog Sunca. Najstariji mitovi kažu da je to Atum, koji je stvorio Šua i Tefnut ejakulacijom ili "tako što je kihnuo i izbacio iz sebe Šua te ispljunuvši Tefnut". U drugim mitovima je to Ra, Amon ili Amon-Ra koji ih je stvorio pljuvanjem. Dok su bili maleni, Tefnut i Šu su se izgubili u okeanu Nunu. Raovo oko - Wadjet ih je vratilo. Kad su odrasli, Tefnut i Šu su se vjenčali i počinili incest. Tefnut je rodila Geba i Nut (Geb je Zemlja, Nut je nebo). I oni su počinili incest, te su dobili četvero djece. Daljnji incest prekinuo je Šu, jer je razdvojio Geba i Nut. Geb se pobunio i pobijedio ga, a svoju majku silovao. Na kraju *Starog kraljevstva*, Tefnut se posvađala sa Šuom i pobjegla u Nubiju, gdje se pretvorila u lavicu i ubijala ljude. Rau je nedostajala, pa je poslao Šua i Tota, boga Mjeseca, po nju. Oni su je vratili, a ona i Tefnut su se pomirili. Ovom pričom se objašnjava suša na kraju *Starog kraljevstva* - kad je Tefnut otišla, nestalo je vode. Tefnut ima lavlju glavu, pa se može zamijeniti sa svojom sestrom Sekmet. Priča o Tefnutinom bijegu je slična priči o Sekmet. U vrijeme atonizma je štovan samo Aton, ali su faraon-heretik Ehnaton i prelijepa Nefertiti iskoristili Šua i Tefnut u političke svrhe i proglasili sebe bogovima blizancima. Tefnut nije imala veće hramove, ali joj je bio posvećen dio hrama u Denderi, gdje je poštovana njena sestra Hator. Drugi Tefnutin muž je Tefen.

## Vanjski linkovi 
Kategorija:Egipatske božice
Staklasto tijelo

mini|desno|300px|Dijagram ljudskog oka: Staklasto tijelo (12)
**Staklasto tijelo** () je prozirna  gel   masa koja  ispunjava prostor  između očnog sočiva i  mrežnjače i najvećim dijelom ispunjava unutrašnjost očne jabučice (*bulbus oculi*). Svojim prednjim dijelom ono je u vezi sa očnim sočivom, a pozadi i sa strana sa unutrašnjom očnom ovojnicom, odnosno mrežnjačom. Često se  naziva **staklasta tečnost** ili jednostavno  **staklasto**.

Staklasto tijelo ima želatinoznu strukturu i normalno je potpuno providno. Kod bolesnih stanja ovojnica oka i očnog sočiva, dolazi i do promjena u staklastom tijelu. U njemu se može pojaviti krv (hemoftalmus) ili gnoj (endoftalmitis). Probojne povrede oka mogu dovesti do isticanja vitreusa, što za posljedicu može imati sušenje, odnosno atrofiju oka.

U vitreusu mogu nastati flotirajuće mutnine koje se označavaju kao "leteće mušice" (*floaters*). One su obično bezazlene. Tokom starenja dolazi do skvrčavanja vitrealnog tijela, a mogu se pojaviti i adhezije sa mrežnjačom, koje opet u nekim slučajevima dovode do ablacije mrežnjače. Vitrealna hirurgija je dio očne hirurgije kojom se obično vrši zamjena neprovidnog staklastog tijela providnim medijem (zrak ili silikonsko ulje). Ta se operacija zove vitrektomija.
## Također pogledajte 
*Oko
*Čulo

## Vanjski linkovi 
Kategorija:Oftalmologija
Kategorija:Čula
Kategorija:Oko
Kategorija:Tjelesne tečnosti
Antoinette, baronica od Massyja

**Princeza Antoinette od Monaka, baronica od Massyja** (punim imenom **Antoinette Louise Alberte Suzanne**; rođena 28. decembra 1920 – 18. mart 2011) je bila tetka trenutnog monegaškog monarha, princa Alberta II. Bila je najstarije dijete princeze Charlotte, vojvotkinje od Valentinoisa, i grofa Pierrea de Polignaca, te tako starija sestra Rainiera III, kneza Monaka. Nosila je oslovljavanje *Njena Svijetlost*.

## Prvi brak 
Princeza Antoinette je 1940-ih dugo bila u vezi sa Alexandre-Athenaseom Noghèsom, monegaškim pravnikom. Sa njim je imala troje djece prije nego što su se vjenčali 4. decembra 1951. i razveli 1954. godine. Njena djeca su bila retroaktivno ozakonjena. Dana 15. novembra 1951. dobila je titulu baronice od Massyja.

## Kontroverze 
Nakon razvoda je sa svojim ljubavnikom, Jean-Charlesom Reyom, skovala plan da zbaci svoga brata i postavi svoga sina na prijestolje, a da mu ona bude regent. Potakla je glasine da Rainierova zaručnica, glumica Gisèle Pascal, nepolodna, što je dovelo do raskida njihove veze. Rainierovo vjenčanje sa američkom glumicom Grace Kelly 1956. i rođenje njihove djece, princeze Caroline i princa Alberta, pokvarilo je njene planove. Princeza Grace se potrudila da Antoinette napusti Monako i Antoinette otada živi na obali Francuske južno od Monaka uz veliki broj pasa i mačaka. Njen odnos sa ostatkom kneževske porodice se popravio s vremenom.

## Drugi i treći brak 
Princeza Antoinette se udala po drugi put 1961. i to za svog dotadašnjeg ljubavnika, pisca Jean-Charlesa Reya. Razveli su se 1973. Njen treći i posljednji muž bio je John Gilpin, britanski baletan za kojeg se udala 28. jula 1983. Ostala je udovica iznenada šest sedmica kasnije.

## Starost i smrt 
Princeza Antoinette je izgubila svoje pravo na prijestolje u trenutku smrti svoga brata. Naime, pravo na monegaški tron imaju samo potomci, te braća i sestre trenutnog monegaškog monarha. Umrla je 18. marta 2011. u bolnici Le Centre Hospitalier Princesse Grace.

## Reference 
Kategorija:Grimaldiji
Kategorija:Rođeni 1920.
Kategorija:Umrli 2011.
Kategorija:Biografije, Pariz
Vinnufossen

**Vinnufossen** je najviši vodopad u Evropi i šesti najviši na svijetu, a nalazi se u Norveškoj, odmah istočno od sela Sunndalsøre u općini Sunndal u okrugu Møre og Romsdal. Ukupna visina vodopada je 860 m, a najduži slap dug je 420 m. Vinnufossen je dio rijeke *Vinnu*, koja teče s planine Vinnufjellet, a vodu dobija iz lednika Vinnufonne. Ovaj vodopad pada u rijeku Drivu u blizini sela Hoelsanda.

## Reference 
## Vanjski linkovi 
* Vinnufossen na *AuraAvis.no* 
* World Waterfall database

Kategorija:Vodopadi u Norveškoj
Velika nagrada Velike Britanije

## Pobjednici 
### Višestruki pobjednici (vozači) 
***Podebljani** vozač je i dalje aktivan u takmičenju Formule 1.*

### Višestruki pobjednici (konstruktori) 
***Podebljani** konstruktori su i dalje aktivini u takmičenju Formule 1.*

### Pobjednici po godinama 
## Vanjski linkovi 
*Službena stranica Velike nagrade Velike Britanije
*Statistike i podatke o Velika nagrada Velike Britanije

Kategorija:Motosport u Ujedinjenom Kraljevstvu
VB
*